*Projekts*

LATVIJAS REPUBLIKAS MINISTRU KABINETS

2017. gada\_\_\_\_\_\_\_\_\_\_ Noteikumi Nr.\_\_\_

Rīga (prot.Nr.\_\_\_\_.§)

**Grozījumi Ministru kabineta 2016.gada 30.augusta noteikumos Nr. 588 “Darbības programmas “Izaugsme un nodarbinātība” 5.2.1.specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2.pasākuma “Atkritumu pārstrādes veicināšana” īstenošanas noteikumi”**

*Izdoti saskaņā ar Eiropas Savienības struktūrfondu un Kohēzijas fonda 2014.*–*2020.gada plānošanas perioda vadības likuma 20. panta 13. punktu*

Izdarīt Ministru kabineta 2016.gada 30.augusta noteikumos Nr.588 “Darbības programmas “Izaugsme un nodarbinātība” 5.2.1.specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2.pasākuma “Atkritumu pārstrādes veicināšana” īstenošanas noteikumi” (Latvijas Vēstnesis, 2016, 177.nr.; 2017, 133.nr.) šādus grozījumus:

1. Izteikt 4.punktu šādā redakcijā:

“4. Pasākumam plānotais kopējais attiecināmais finansējums ir vismaz 54 484 011 *euro*, tai skaitā Kohēzijas fonda finansējums – 31 996 112 *euro* un nacionālais finansējums (pašvaldību finansējums un privātais finansējums) – vismaz 22 487 899 *euro*.”

2. Izteikt 5.1. un 5.3.apakšpunktu šādā redakcijā:

“5.1. pirmās atlases kārtas ietvaros plānotais finansējums ir ne mazāks kā 20 391 573 *euro*, tai skaitā Kohēzijas fonda finansējums – 5 286 704 *euro* un privātais finansējums – ne mazāks kā 15 104 869 *euro*;

5.3. trešās atlases kārtas ietvaros plānotais finansējums ir vismaz 29 554 109 *euro*, tai skaitā Kohēzijas fonda finansējums – 25 120 993 *euro* un nacionālais finansējums (pašvaldību finansējums un privātais finansējums) – ne mazāks kā 4 433 116 *euro*.”

3. Izteikt 6.punktu šādā redakcijā:

“6. Pasākumam pieejamais kopējais attiecināmais finansējums līdz 2018. gada 31. decembrim ir vismaz 51 474 943 *euro*, tai skaitā Kohēzijas fonda finansējums – 29 438 404 *euro* un nacionālais finansējums – ne mazāks kā 22 036 539 *euro*. Atlases kārtās līdz 2018. gada 31. decembrim pieejamais Kohēzijas fonda finansējums ir ne vairāk kā 29 438 404 *euro*:

6.1. pirmās atlases kārtas ietvaros – ne vairāk kā 5 286 704 *euro*;

6.2. otrās atlases kārtas ietvaros – ne vairāk kā 1 588 415 *euro*;

6.3. trešās atlases kārtas ietvaros – ne vairāk kā 22 563 285 *euro*.”

4. Izteikt 7.punktu šādā redakcijā:

“7. No 2019. gada 1. janvāra atbildīgā iestāde pēc Eiropas Komisijas lēmuma par snieguma ietvara izpildi var ierosināt palielināt pieejamā attiecināmā finansējuma apmēru līdz šo noteikumu 4.punktā minētajam finansējuma apmēram, atkārtoti uzaicinot iesniegt projektu iesniegumus trešajā projektu iesniegumu atlases kārtā.”

5. Aizstāt 8.3.apakšpunktā skaitli “6 590 387” ar skaitli “9 543 407”.

6. Izteikt noteikumu 16. un 17.punktu šādā redakcijā:

“16. Projekta iesniedzējam ir īpašuma tiesības, ilgtermiņa nomas vai apbūves tiesība uz nekustamo īpašumu, tai skaitā zemi, kurā veic investīcijas. Īpašumtiesības apliecina attiecīgs ieraksts zemesgrāmatā par projekta iesniedzēja īpašuma tiesībām, bet ilgtermiņa nomas tiesības un apbūves tiesību – zemesgrāmatā reģistrētas projekta iesniedzēja ilgtermiņa nomas tiesību vai apbūves tiesības uz nekustamo īpašumu visu projekta īstenošanas laiku un vismaz piecus gadus pēc projekta īstenošanas pabeigšanas.

17. Ja projekta iesniedzējs projekta iesnieguma iesniegšanas dienā nevar apliecināt īpašumtiesības, ilgtermiņa nomas vai apbūves tiesību uz nekustamo īpašumu, kurā tiek izveidota atkritumu pārstrādes iekārta, tas jāapliecina līdz pirmā maksājuma iesniegšanas dienai sadarbības iestādē.”

7. Papildināt noteikumus ar 21.1 punktu šādā redakcijā:

“21.1 Par atbilstošu šo noteikumu 21.punktam tiek uzskatītas arī tehnoloģisko procesu izmaiņas, kas paredz esošo tehnoloģisko iekārtu jaudas palielināšanu, ja tas nepieciešams sadzīves atkritumu apglabāšanas sabiedriskā pakalpojuma sniegšanas nodrošināšanai, palielinot pārstrādātā bioloģiski noārdāmo atkritumu apjomu un samazinot apglabāšanai paredzēto bioloģiski noārdāmo atkritumu apjomu, salīdzinot ar esošo apjomu, ja projekta iesniedzējs ir sadzīves atkritumu apglabāšanas sabiedriskā pakalpojuma sniedzējs atbilstoši šo noteikumu 12.1 punktam.”

8. Aizstāt 36.punktā vārdus “piecus gadus” ar vārdiem “ne vēlāk kā piektajā gadā”.

9. Aizstāt 54.punktā vārdus “Šo noteikumu” ar vārdiem “Šo noteikumu 14. punkts un”.

Ministru prezidents M.Kučinskis

Vides aizsardzības un reģionālās attīstības ministrs K.Gerhards

Iesniedzējs:

vides aizsardzības un reģionālās attīstības ministrs K.Gerhards

Vīza:

valsts sekretārs R.Muciņš

07.12.2017 10:01

600

Austra Auziņa, tel.: 66016701

e-pasts: [austra.auzina@varam.gov.lv](mailto:austra.auzina@varam.gov.lv)